Játékszabályzat
„RTL+ Active: Aktiválj és nyerj!” nyereményjáték hivatalos szabályzata
1. A játék szervezője és lebonyolítója
A nyereményjáték (továbbiakban: Játék) szervezője és lebonyolítója:

Kábelszatnet-2002 Kft.
székhely:  8500 Pápa, Budai Nagy Antal u. 8.
cégjegyzékszám: Cg.  19-09-510665
adószáma:  11381527-2-19
(a továbbiakban: Szervező).
2. Az ajándék felajánlója
A nyeremények felajánlója:

M-RTL Zrt.
székhely: 1068 Budapest, Dózsa György út 84/A.
cégjegyzékszám: 01-10-043422
adószám: 12254392-2-44
(a továbbiakban: Felajánló).
3. A játékban való részvétel feltételei
· A Játékban részt vehet (a továbbiakban: Résztvevő) minden cselekvőképes, 18. életévét betöltött, magyarországi lakóhellyel vagy tartózkodási hellyel rendelkező természetes személy, aki:
· érvényes előfizetéssel rendelkezik a Szervező kábeltelevíziós szolgáltatására,
· a promóció időtartama alatt a Szervezőtől kapott egyedi RTL+ Active kódot aktiválja az RTL+ felületén (https://www.rtlplusz.hu/premium/aktivalo-kod) és
· elfogadja a jelen szabályzatot.
· A Játékban nem vehetnek részt a Szervező, a Felajánló, valamint a Játék lebonyolításában részt vevő cégek munkavállalói és közvetlen hozzátartozóik (Ptk. 8:1. § (1) bekezdés 1. pont).
· A Játékban automatikusan részt vesz minden olyan Résztvevő, aki a fenti feltételeknek megfelel és a Játék időtartama alatt aktiválja az RTL+ Active kódját.


· Lépések az aktiváláshoz:
1. Keresse meg a promóció időtartama alatt a Szervezőtől kapott és a Kábelszatnet 2002 Ügyfélkapu fiókban elérhető és lehívható egyedi RTL+ Active kódot aktiválja az RTL+ felületén
2. Menjen a megadott oldalra: Nyissa meg a böngészőjében a www.rtlplusz.hu/premium/aktivalo-kod oldalt.
3. Jelentkezzen be vagy regisztráljon: Ha már rendelkezik RTL+ profillal, jelentkezzen be, ha még nincs, regisztráljon.
4. Írja be a kódot: A megjelenő oldalon adja meg az aktiváló kódját.
5. Erősítse meg: Kattintson az "Érvényesítés/Megerősítés" gombra.
6. Fogadja el a feltételeket: Olvassa el és fogadja el a Felhasználási Feltételeket és az Adatvédelmi tájékoztatót, majd kattintson a "Folytatás" gombra. Ezután már élvezheti az RTL+ Active tartalmakat a https://www.rtlplusz.hu/ weboldalon vagy az RTL+ alkalmazásban. 
· Résztvevő az RTL+ szolgáltatásba történő regisztrációra, annak igénybevételére, az előfizetésre stb. vonatkozó előírásokat a következő linken érheti el: https://www.rtlplusz.hu/altalanos-felhasznalasi-feltetelek
· Az RTL+ szolgáltatás használatára vonatkozó további információk az alábbi linken érhetők el: https://rtl.hu/ugyfelszolgalat 

4. A játék időtartama
A Játék időtartama: 2026. szeptember 14. – 2026. december 15.
Csak az ezen időszak alatt beváltott kódok vesznek részt a sorsolásokban.
5. A nyeremények
A Felajánló által biztosított nyeremények:
· Sorsolásonként: 15 darab RTL ajándékcsomag
A nyeremények pénzre nem válthatók, másra át nem ruházhatók.
6. A nyertesek kiválasztása
· A sorsolások időpontja: 2026. október 15, 
       2026. november 16, 
       2026. december 15.
· A nyertes kiválasztását a Szervező sorsolással véletlenszerűen (számítógépes programmal) végzi a Játék időtartama alatt aktivált kódok között. A sorsolások nem nyilvánosak. 
· A sorsolásról jegyzőkönyv készül, amelyet a Szervező legalább 5 évig megőriz.
· A nyerteseket a Szervező emailben vagy telefonon értesíti.
· A nyeremények átadása személyes átvétellel vagy megadott címen történő kézbesítéssel. A kézbesítés költségei Résztvevőt nem terhelik.
· Ha a nyertes az értesítéstől számított 7 napon belül nem jelentkezik, a nyeremény pótnyertesnek kerül átadásra.
7. Hatósági bejelentés
A Játék nem minősül szerencsejátéknak a szerencsejáték szervezéséről szóló 2016. évi XXXIV. törvény alapján, mivel a részvételhez nem kapcsolódik díjfizetés, így az nem tartozik a Szerencsejáték Felügyelet hatáskörébe.
A Játék azonban megfelel a fogyasztóvédelemről szóló 1997. évi CLV. törvény és a tisztességtelen kereskedelmi gyakorlat tilalmáról szóló 2008. évi XLVII. törvény előírásainak.
8. Adatkezelés
· A Játékban való részvétel során megadott személyes adatokat a Szervező kezeli a GDPR (2016/679/EU rendelet) és az Infotv. (2011. évi CXII. törvény) rendelkezései szerint.
· Az adatkezelés célja: a Játék lebonyolítása, nyertesek azonosítása, értesítése és a nyeremények átadása.
· Az adatkezelés időtartama: a Játék lezárását követő 90 nap.
· Részletes adatkezelési tájékoztató elérhető:  https://www.kabelszat2002.hu/index.php/adatkezelesi-tajekoztatok
· Az RTL+ szolgáltatással kapcsolatos személyes adatkezelési tevékenységre az RTL+ szolgáltatások adatvédelmi szabályai az irányadók, amelyek az alábbi címen érhetők el: https://www.rtlmost.hu/adatkezeles
9. Felelősségkizárás
· A Szervező nem vállal felelősséget a hibás, hiányos vagy késedelmes kódlehívásért, technikai problémákért, valamint ha a nyertes megadott elérhetőségeken való elérhetetlensége miatt nem értesíthető. Szervezőt nem terheli semmilyen felelősség, ha Résztvevő elérhetőségi, illetve az azonosítására alkalmas adatot nem adott meg.
· A Felajánló kizárólag a nyeremények biztosításáért felel.
· Szervező jogosult kizárni a Játékból azt a Résztvevőt, aki tisztességtelen módon, a jelen Szabályzatban foglalt feltételek és előírások megkerülésével próbál részt venni.
· Szervező kizár mindenféle kártalanítási, kártérítési igényt a Játék során, a jelentkezés esetleges hibáiból, hiányosságaiból, a Játék során bekövetkezett késésekből eredő vagy ahhoz kapcsolódó költségekért, károkért, veszteségekért, ide nem értve a Szervező által szándékosan vagy súlyos gondatlansággal okozott, a Résztvevőnél felmerülő károkért való felelősséget. 
· A Résztvevők elfogadják, hogy a jelen Szabályzatban foglaltak bárminemű megszegésével a Szervező részére okozott kárért teljes körű felelősséggel tartoznak.
· A Résztvevő tudomásul veszi, hogy Szervező a Játék során bekövetkező technikai problémákért, illetve a rendszer- vagy szerver-túlterheltségéből eredő leállásokért, nehézségekért nem vállal felelősséget.
· Szervező nem vállal felelősséget azért, ha a rendszer túlterheltsége, az internetkapcsolat megszakadása vagy bármely más, Szervezőnek fel nem róható technikai hiba, akadály miatt a Játékban való részvétel késedelmet szenved, vagy nem valósul meg.
· Szervező fenntartja a Játék szabályai és mechanizmusa és a jelen Szabályzat megváltoztatásának jogát. 
· Amennyiben a Játék során visszaélés gyanúja merül fel, Szervező fenntartja a jogot, hogy a Játékot szüneteltesse vagy törölje.
10. Vegyes rendelkezések
· Szervező fenntartja magának a jogot arra, hogy jelen Szabályzatot vagy magát a Játékot kiegészítse, vagy módosítsa. Szervező jogosult a Játékot bármikor visszavonni. Szervező a Játékkal kapcsolatos esetleges módosításokat vagy annak visszavonását a www.kabelszat2002.hu oldalon teszi nyilvánossá.
· A Játékban való részvétel a jelen Szabályzat automatikus elfogadását jelenti.

